1. pielikums

Ministru kabineta

2018. gada......

noteikumiem Nr.....

**Atkritumu stadijas s izbeigšanai piemērojamie kritēriji gumijas materiāliem, kas iegūti no riepām**

|  |  |
| --- | --- |
| Kritēriji | Paškontroles kritēriji |
| 1. Tādu no lietotām riepām iegūtu gumijas materiālu kvalitāte, kuri iegūti pārstrādes vai materiālu reģenerācijas darbību rezultātā:    1. No lietotām riepām iegūti gumijas materiāli atbilst prasībām, kas noteiktas tehniskajās specifikācijās un īpašos inženiertehniskajos standartos, lai tos izmantotu paredzētajam mērķim, un arī atbilst klienta papildu prasībām.    2. No lietotām riepām iegūtiem gumijas materiāliem nav bīstamu īpašību, kas minētas Eiropas Komisijas 2014. gada 18. decembra Regulā Nr. 1357/2014, ar ko aizstāj III pielikumu Eiropas Parlamenta un Padomes Direktīvai 2008/98/EK par atkritumiem un par dažu direktīvu atcelšanu (turpmāk – regula Nr. 1357/2014), un tie nepārsniedz koncentrācijas robežvērtības, kas noteiktas **Eiropas Parlamenta un Padomes Regulas (EK) Nr. 850/2004 (2004. gada 29. aprīlis) par noturīgiem organiskajiem piesārņotājiem, ar ko groza Direktīvu 79/117/EEK,** IV pielikumā.    3. No lietotām riepām iegūti gumijas materiāli atbilst ierobežojumiem, kas paredzēti E**iropas Parlamenta un Padomes Regulas (EK) Nr. 1907/2006 (2006. gada 18. decembris), kas attiecas uz ķimikāliju reģistrēšanu, vērtēšanu, licencēšanu un ierobežošanu ( REACH ), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK, (turpmāk – REACH regula)** XVII pielikuma 50. punktā.    4. Tie nesatur pamanāmus eļļas un smērvielu daudzumus.    5. Atdalīšanu un kvantitatīvo noteikšanu veic saskaņā ar tipoloģiju/lielumu.    6. Tie atbilst specifikācijām un tiesību aktiem attiecībā uz produktiem/materiāliem. | Produkta kvalitāti novērtē, izmantojot:   * vizuālo pārbaudi, * fizikālo un ķīmisko raksturojumu: tādu laboratorijas testu rezultātos, kas ietverti standartā CEN/TS 14243 un citās tehniskajās specifikācijās un īpašos inženiertehniskajos standartos, kuri attiecas uz tādu gumijas materiālu paredzēto mērķi, kas iegūti no lietotām riepām. Var būt jāveic arī citi laboratorijas testi saskaņā ar klienta papildu specifikācijām. Nepieciešamības gadījumā laboratorijas testus arī veic saskaņā ar piemērojamiem tiesību aktiem attiecībā uz atkritumu bīstamo īpašību noteikšanu. Tiek veikti arī tādi laboratorijas testi, kas nodrošina atbilstību ierobežojumiem REACH regulas XVII pielikuma 50. punktā.   Katram gumijas materiāla veidam, kas iegūts no lietotām riepām, atbilstošos intervālos tiek veikta reprezentatīvu paraugu analīze.  Reprezentatīvus paraugus iegūst saskaņā ar kvalitātes vadības sistēmā aprakstīto paraugu ņemšanas procedūru, kas tiek izstrādāta pēc iespējas sīkāk (izmantotā paraugu ņemšanas metodika, biežums, lielums, paraugu tipoloģija un skaits, statistiska apstrāde u. c.).  Fizikālos un ķīmiskos rādītājus nosaka laboratorijā, kas ir akreditēta saskaņā ar standartu NP EN ISO/IEC 17025. |
| 1. Atkritumi, ko izmanto kā izejvielas pārstrādei:    1. Atļauts izmantot tika lietotas riepas atbilstoši normatīvajiem aktiem par atkritumu klasifikatoru un īpašībām, kuras padara atkritumus bīstamus.    2. Nedrīkst izmantot riepas, kas ir piesārņotas ar bīstamām vielām vai bīstamajiem atkritumiem. | Otrreizējo izejvielu atbilstības kritēriji ir paredzēti šo noteikumu 13.punktā minētajā kvalitātes vadības sistēmā.  Izejvielu kvalitāti novērtē, veicot vizuālo pārbaudi.  Tiek veikta uzskaite attiecībā uz saņemto un pārstrādāto lietoto riepu daudzumu atbilstoši normatīvajiem aktiem par oficiālajām vides statistikas veidlapām. |
| 1. Lietoto riepu pārstrādes procesi un metodes    1. Iepriekšēja attīrīšana no materiāliem, kas atrodas lietotās riepās, piemēram, akmeņiem vai metāla gabaliem, dažādiem atkritumiem.    2. Lietoto riepu pārstrādi veic, izmantojot metodes vai procesus, kas nerada nelabvēlīgu ietekmi uz vidi.    3. Ir jāievēro attiecībā uz atkritumiem piemērojamie tiesību akti. | Riepu attīrīšanu var veikt mehāniski vai manuāli. |

Vides aizsardzības un

reģionālās attīstības ministrs                                              K.Gerhards